procesaur/Wiki.mk huggingface dataset:
Беровско Езеро

Беровско Езеро или Ратевско Езеро — вештачко езеро во Малешевијата, непосредно до селото Ратево, односно гратчето Берово чии имиња ги носи напоредно.
1 Географски одлики
Езерото се наоѓа по течението на Клепалска река, во непосредна близина на Берово, односно на 7 км оддалеченост. Поради релативната висока надморска висина околу езерото температурите во лето во просек се движат од 23°С до 25°С, додека во ноќите температурата се спушта и до 12°С.
2 Туризам
Поради поволната местоположба, чистата и недопрена природа покрај езерото се изградени голем број на туристички капацитети. Најголем е туристичкиот комплекс „Малешево“, потоа хотелот „Манастир“, кој има 40 кревети, и во „Ловниот дом“ во месноста Јуовец, кој располага само со десетина легла. Најнова градба е современиот туристички комплекс на туристичката агенција „Аурора“. Во атрактивните излетнички места Абланица и Суви Лаки може да се ноќева само во приватните вили и викендички.
Езерото во последно време преку проекти масовно го посетуваат организарани странски туристи.
3 Проекти и заштита
Поради големиот туристички развој на езерото од страна на локалната самоуправа Берово и владата на Република Македонија, обезбедена е проектна документација со која се дава техничко решение за прифаќање на фекални отпадни води со главен и секундарни колектори, како и техничко - технолошко решение за третман на отпадните води во пречистителна станица. Имено, покрај Беровското Езеро постојат изградени или се планираат да се изградат викендички од кои фекалната канализација се пушта слободно да тече по површината и истата понирајќи стигнува до водите на Беровско Езеро кои се користат за водоснабдување на Берово и околните села и за наводнување на земјоделски површини.
4 Галерија
4.1 За езерото
* портал „Малеш“
=
2 Туризам
=****
Пластична хирургија

Пластична хирургија е специјалност која се занимава со корегирање на формата и функцијата. Иако е позната по естетската хирургија, пластичната хирургија содржи и многу други полиња како што се: краниофацијалната хирургија, хирургија за дланки и раце, хирургија за изгоретини, микрохирургија итн. Зборот „пластика“ доаѓа од грчкото ''пластин'' што значи да се моделира да се обликува нешто.
Ř

Ř, ř (R со квачка, т.е. хачек) — буква од чешката, и горнолужичката и шлеска азбука.
1 Употреба
Во чешкиот јазик, буквата ја претставува повишената венечна трепетна согласка . Начинот на творба е сличен како кај другите венечни трепетни согласки, со таа разлика што јазикот е поткренат. Овој глас е делумно струен. Обично е звучен, но има и безвучен алофон што се јавува во близина на безвучни согласки.
Во горнолужичкиот истата ја означува безвучната задновенечна струјна согласка .
Во шлескиот ја претставува звучната свиена струјна согласка , обезвучена на во близина на безвучни согласки.
2 Брзозборка
:чешки: ''Tři sta třicet tři střibrných střikaček střikalo přes tři sta třicet tři střibrných střech.''(„333 сребрени шприца шприцаа вода врз 333 сребрени покриви“.)
3 Поврзано
* Чешка азбука
* Горнолужичка азбука
Лучано Павароти

Лучано Павароти (|Luciano Pavarotti; Модена, – Модена, ) — италијански оперски пејач. Се смета за еден од најзначајниот тенор во XX век. Павароти исто така бил и познат по неговите хуманитарни дела. Добитник е на медалите Висока комисија на Обединетите Нации за бегалци.
Лучано потекнува од музичко семејство. Пред да почне да се занимава со музиката, сакал да стане професионален голман, но мајка му го убедила да стане наставник. Цели две години работел на Scuola delle Magistrale. Во 1956 одлучил да стане пејач и почнал да оди на часови по пеење кај Арига Поле во Модена, а подоцна кај Етор Кампољанија во Мантова. Тој победил на меѓународниот музички натпревар. Негов прв јавен настап надвор од Италија бил во Белград-Србија. Потоа го повикуваат разни италијански,холандски, и други оперски куќи (Виена, Цирих). Во 1965 работел во САД и Австралија со Џоан Сатерленд. Партнерите на Лучано освен Џоан Сатерленд му биле и Хосе Карерас и Пласидо Доминго формираа пејачки трио (три тенори). Павароти на 21 мај 2005 година одржал концерт во Белград-Србија.
Лучано Павароти на 26 јули е опериран на рак на панкреаса.Во средината на август 2007 година. повеќе од две недели поминал во болница во неговиот роден град за испитување и лечење.Од болницата е пуштен на 25 август. На 5 септември неговото здравје се влошило, така што му откажале бубрезите. Павароти починал на 6 септември 2007 година рано наутро на 72 годишна возраст.
Виру (јазик)

Виру (''võro kiil'') — јазик од групата на балтофински јазици од семејството на угрофински јазици. Традиционално јазикот се сметал за дијалект на јужниот естонски јазик или на естонскиот јазик, но сепак јазикот си има свои пишани стандарди и барање за признавање како автохтонен јазик во јужна Естонија. Јазикот го зборуваат околу 70.000 луѓе.
1 Азбука
А, B, C, D, E, F, G, H, I, J, K
L, M, N, O, P, Q, R, S, Š, T, U
V, W, Õ , Ä, Ö, Ü, X, Y, Z, Ž, '
2 Гласовен систем
2.1 Самогласки
Предни, Задни
, незаоблени, заоблени, незаоблени, заоблени
Затворени
Средни
Отворени
Јазикот има самогласна хармонија, која е типична за многу уралски јазици, но отсутна во современиот стандарден естонски.
2.2 Согласки
, Двоуснени, Уснено-забни, Венечни, Предно-непчени, Задно-непчени, Гласилни
Избувни
Слеани
Носни
Струјни, ,
Приближни
Трепетни
Сите согласки (осен и ) може да се палатализирани. Гласилната избувна согласка (''q'', т.е. ) е многу чест глас во јазикот.
3 Поврзано
* Сето (јазик)
* Балтофински јазици
Ербас А330

Ербас А330 (англиски: ''Airbus A330'') е патнички широкотрупен авион со голем капацитет, двомоторен, со среден до голем долет. Бил развиен едновремено со четворомоторниот Ербас А340, како одговор на Боинг 767 и како замена за Мекдонел-Даглас ДЦ-10. Може да понесе до 335 патници.
Излог

Излог или витрина - место, површина зад прозорец на предниот дел од продавница што служи за излагање разни производи.
Бутиците во своите излози имаат манекени (кукли) за изложување на облеката.
1 Поврзано
* Продавница
* Малопродажба
Ербас А310

Ербас А310 (англиски: ''Airbus A310'') е широкотрупен авион со среден до голем долет. Тоа бил втор модел на Ербас, лансиран во 1978. А310 е скратена верзија на Ербас А300. Официјално престанал да се произведува во 2007, иако всушност последната испорака била во јуни 1998.
Собира 240 патници и има долет од 6.800-9.600 км.
Ербас А300

Ербас А300 (англиски: ''Airbus A300'') е широкотрупен авион со мал до среден долет. Тоа бил првиот модел на Ербас, лансиран во 1972. Престанал да се произведува во 2007, заедно со А310.
Собирал 266 патници и имал долет од 6.600 км.
Ербас А340

Ербас А340 (англиски: ''Airbus A340'') е патнички широкотрупен авион со голем капацитет, четворомоторен, со голем долет од 12 до 16.000 км. Бил развиен едновремено со двомоторниот Ербас А330. Може да понесе од 261 до 380 патници. Првите верзии на А340 имаат исто тело и крила од А330, а подоцнежните се подолги и имаат поголеми крила.
Ербас А300-600СТ Белуга

Ербас А300-600СТ (англиски: ''Airbus A300-600ST'', каде што ''SТ'' значи ''super transporter'') е изменета верзија на стандардниот Ербас А300 за превоз на авионски делови и големи или габаритни товари. Првобитно бил наречен супер-транспортер, но подоцна името белуга, според еден вид на китови, станало популарно и сега е официјално прифатено.
de:Airbus A300#A300B4-600ST
Ербас А320 семејство

Ербас А320 (англиски: ''Airbus A320'') е семејство на патнички авиони со мал до среден долет. Првпат почнале да летаат уште во 1988, и се први авиони со целосно електрични команди (т.н. ''fly-by-wire''). Со повеќе од 3.500 испорачани авиони, семејството на А320 е втор после најголемиот конкурент, Боинг 737. А320 имаат одлична безбедносна историја, во споредба со конкурентите Боинг 737, МД-80/82 и ДЦ-9.
1 Наводи
it:Airbus A320 family#A320
Терорист (филм)

Терорист е филм на Бенјамин Хајсенберг во германско-австриска копродукција од 2005 година. Улогите ги играат Бастијан Трост, Мехди Небу, Лорета Пфлаум.
1 Заплет
Јоханес се доселува во Минхен да работи како постдипломец на катедрата за вирусологија на техничкиот универзитет. Во кругот на младиот научник спаѓа и Алжирецот Фарид, кој им се посветува на истите истражувачки работи како и Јоханес. Уште пред да стапи на работното место, на Јоханес му приоѓа една соработничката за заштита на уставот. Од него се бара да доставува информации за Фарид. Јоханес ужаснат го одбива ова барање, но сепак, црвот на сомнежот влегува во него. Се менува начинот на кој го гледа својот колега.
Дали неговиот колега е потенцијален терорист?
Младата келнерка Беате, за која се интересира и Јоханес, се вљубува во Фарид. Истовремено се заострува и службената конкуренција меѓу Фарид и Јоханес. Почнуваат да се мешаат приватното и службеното, моралната и политичката одговорност...
Цепелин! (филм)

Цепелин е германски филм од 2005 година. Снимен под режисерската палка на Гордиан Мауг со Олаф Раушенбах, Александер Мај, Агњешка Пивоварска. Оваа историска крими-приказна говори за несреќата на леталото LZ 129 „Хинденбург“ на 6 мај 1937 г. што важи за една од најдраматичните големи несреќи за почетните години на воздухопловството.
0.1 Синопсис
Хинденбург, најголемото до денес изградено летало, се запали накусо по
гаражирањето во американскиот Лејкхурст и изгоре за 34 секунди. Животот го изгубија 36 луѓе.
Еден од членовите на посадата бил Роберт Зилхер. Неговиот внук Матијас ги истражува трагите на загинатите со помош на цртежите од татко си. Во Фридрихсхафен Матијас го сретнува поранешниот колега на
Роберт, Карл Земле. Но, старецот не може или не сака туку така што каже што знае. Сепак Матијас продолжува да го реконструира животниот пат на својот дедо и ги забележува станиците кои најпосле го доведуваат до леталото „Хинденбург“ преку Атлантикот. Започнува едно патување низ минатото, на кое Матијас трага по причините за длабогата тага на својот татко...
Мумбај

Мумбај (|मुंबई), порано: Бомбај) — главен град на сојузната држава Махараштра во Индија и финансиски центар на Индија. Со население од приближно тринаесет милиони жители, е најнаселен град во Индија и втор најнаселен град во светот. Заедно со предградијата Нави Мумбај и Тхане, има деветнаесет милиони жители, со што го добива епитетот петта најнаселена област во светот. Мумбај лежи на западниот брег на Индија и има природно пристаниште. Пристаништето во Мумбај има капацитет со кој успешно работи и претставува половина од поморскиот транспорт во Индија.
Мумбај е комерцијален и забавен центар на Индија, каде што се остварува 5% од ГДП на Индија и 25% од индустиското производство, 40% поморски транспорт, 70% капитални трансакции. Мумбај е еден од десетте најголеми центри на глобалната економија, дом на важни финансиски институции како што е Резервната Банка на Индија, Индиската Берза и седишта на престижни Индиски коорпорации. Мумбај е и дом на Индискиот Хинди Филм и индустрија, кои се познати како Боливуд. Самиот град и можностите кои ги нуди, се привлечни за мигрантите од цела Индија, што му дава на градот една шарена етничка слика.
1 Поврзано
* Кула „Индија“
Меканска сура

Меканските сури се хронолошки постари сури од Куранот откриени во Мека. Овие се обично пократки, со релативно кратки ајети, а највеќето од нив стојат на крајот на Куранот. Највеќето сури со мукати (кратенки) се мекански. Другит тип на сури се мединските сури.
Поделбата на сурите на мекански и медински се јавила заради стилистички и тематски потреби. Класификацијата на сурите по овие периоди се темели на фактори како должината на стиховите и пристуството или отсуството на извесни клучни поими или зборови (e.g. ''ер-Рахман'' како Божје име).
1 Наводи
Мединска сура

Мединските сури на Куранот се оние сури кои биле откриени во Медина, под Мухамедовата хиџра од Мека, кога Муслиманите ја утврдувале нивната држава, наспроти Мека, каде биле угнетувано малцинство. Овие сури главно стојат на почетокот на Куранот, и се одликуваат со повеќе и подолги ајети. Во согласност со новата ситуација на Муслиманите, Овие сури повеќе се занимаваат со подробностите на законодавството, а секоја сура која обработува воена проблематика е мединска, започнувајќи со сурата ел-Бекара (Крава).
Поделбата на сурите на мекански и медински се јавила заради стилистички и тематски потреби. Класификацијата на сурите по овие периоди се темели на фактори како должината на стиховите и пристуството или отсуството на извесни клучни поими или зборови (e.g. ''ер-Рахман'' како Божје име).
1 Наводи
Пантеон

Пантеон (од старогрчки: ''Πάνθειον'', „храм на сите богови“, од ''πανθείος'', „себоговски“) — збир на сите богови во една политеистичка религија или митологија.
Макс Вебер, во неговата книга „Економија и општество“ (1922) ја обработува врската помеѓу пантеонот на богови и монотеизмот.
''Пантеон'' може да значи и храм или свет објект посветен на сите богови на некоја религија. Најпознатото вакво здание е Пантеонот во Рим, изграден во 27 г.п.н.е. во чест на римските богови. По падот на Римското Царство бил преуреден во христијанска црква.
1 Поединечни пантеони
* Египетски пантеон
* Сумерски пантеон
* Арапски пантеон
* Грчки пантеон
* Македонски пантеон
* Римски пантеон
* Германски пантеон
** Нордиски пантеон
* Келтски пантеон
* Словенски пантеон
* Хиндуистички пантеон
** Ригведски пантеон
* Јапонски пантеон
* Ацтечки пантеон
* Индијански пантеон
* Африкански пантеон
2 Фигуративна употреба
Започнувајќи со XVI век зборот се употребува и во нерелигиозна смисла, со значење збир од возвишени великани. Зграда во која се чуваат земните останки на знаменити луѓе.
Арапска митологија

Араспаката митологија ги опфаќа предисламските верувања кај Арапите. Пред појавувањето и првичната кодификација на Исламот на Арапскиот Полуостров во 622, почетната година на исламскиот календар, физичкиот центар на Исламот, Кабата во Мека не чувала еден единствен симбол на „Бога“. Кабата била дом на голем број на симболи кои претставувале демони, џинови, полубогови и разни други суштества кои претставувале една сосема политеистичка средина во предисламска древна Арабија. Од ова мноштво можеме да изведеме заклучок за извонредно широкиот контекст во чии рамки се развивала митологијата.
Приказните за џинови, гулови, волшебни лампи, летечки килими и желби ги наоѓаме во дела како „Илјада и една ноќ“ и други преданија пренесени низ вековите од колено на колено.
Концептот за урокливо око е спомнат Куранот, во сурата ел-Фелек (каде се вели дека човек треба да се чува „од злото на завидливиот кога завидува“). За сузбивање на уроците од ова око се користи амајлијата наречена „хамса“ (Рака на Фатима), иако ова во Исламот е забрането, како и сите други талисмани и суеверија. Посветените верници пак, за благослов рецитираат разни стихови од сурите ен-Нас и ел-Фелек.
1 Поврзано
* Вавилонска митологија
* Староарапска религија
* Народна религија
* Демон
* Ирам
Статус јо! (филм)

„Статус јо!“ е германски филм од 2004 година. Режисер на филмот е Тил Хастрајтер, а улогите се на Диџеј Квест, Сера, Јесим и други.
0.1 Заплет
Петок навечер во Берлин: Јан има тајна афера со сестрата на својот најдобар другар и за се оттргне од ова, гласно изјавува дека во рок од 24 часа ќе ја организира најголемата хип-хоп забава на годината. Сега само му е потребна опрема, бендови што сакаат да настапуваат и можеби малку пари неопходни да плати за сето тоа.
За тоа време „поетот на подземната железница“ Сера добива цимер, Спреер Тарек сонува за потполна скулптура од графити, а Рапер Сешн, бегајќи со девојката од нејзиниот брат паѓа во рацете на „скинхедс“...
Пуковско

Иго Тричковиќ е приградска населба на Куманово, која се наоѓа во источниот дел на градот, населена со чисто македонско население. Името го добила по Иго Тричковиќ партизан во Народно Ослободителната Војна, кој живеел во тој дел на град Куманово односно во соседното село Тромеѓа.Непосредно пред Втората светска војна Иго Тричковиќ станува член на Комунистичката партија на Југославија и како таков, со оглед дека работел со жандармите, на Партијата ѝ правел големи услуги, пружајќи ѝ разни исвестувања.
Работел неуморно на село и создавал симпатизери на КПЈ. Формирал и споствена група. Во октомври 1941 година, по одлуката на Месниот комитет на КПЈ во Куманово, останал да работи на терен. Неговата куќа требало да служи како база, што подоцна и станала. До полн израз чичко Иго дошол по исфрлувањњето на Вториот кумановски партизански одред. Во визбата на својата куќа, вешто изградил скривница.
Првите гости партизани во неговата скривница му биле Христијан Тодоровски – Карпош, Тоде Думба, Димче Домузлиски и Ангел Лазаревски – Шајче, по палењето на општинската зграда во селото Орах. Потоа од неговата куќа, заминале во НОВ многу борци или членови на АСНОМ.
Во народот населбата е позната како Пуковско, оти се верува дека на 11 Октомври 1941 кога тргнала групата партизани од куќата на чичко Иго од село Тромеѓа поминувајќи во ова место првата пушка пукнала баш тука во населбата Иго Тричковиќ и така местото останало меѓу населението познато како Пуковско.
Познати места во населбата се: ресторанот "" и основното училиште "Христијан Тодоровски Карпош", Иго Тричковиќ има и локални граници и со населбите Перо Чичо(Банево Трло), Ајдучка Чешма а исто така и со селото Тромеѓа во Старо Нагоричане.
Базен на принцезите (филм)

„Базенот на принцезите“ — германски документарен филм од 2007 година во режија на Бетина Блимнер.
0.1 Синопсис
15-годишните тинејџерки Клара, Мина и Тануша, кои израснале со своите мајки во населбата Берлин-Кројцберг, се познаваат уште од градинка. Најдобрите другарки одат заедно по забави, им се допаѓаат слични момчиња и целото лето го поминуваат на „Принценбад“, големиот отворен базен среде нивната населба, нивниот „Базен на принцезите“. На прагот од светот на возрасните сите три девојчиња почнуваат да го бараат својот сопствен пат во животот: Клара го прекинува училиштето, Мина сака да биде заедно со своето момче, а Тануша бара од мајка си повеќе слобода.
Древна Индија

Древна или Стара Индија може да се однесува на:
* Древната (античката) историја на Индискиот Потконтинент
** Историјата на Јужна Азија и Историјата на Индија
** Индската цивилизација — во долината на реката Инд во Бронзеното време
** Ведскиот период — периодот на Ведскиот Санскрит, кој се протега од Бронзеното време и раното Железното време
** Махаџанападите — во доцното Железно време
** Магадско царство — за време на класичната антика (VI - IV век п.н.е.)
*** Маурјанското царство — најголемото древно индиско царство, современик на Македонското царство и Хеленистичкото доба на западот (IV - II век п.н.е.), златно доба на класичната санскритска книжевност
*** Гуптското царство
** Древните кралства во Индија обработени во санскритската литература
** Средните индиски кралства — во доцната антика и раниот среден век
*** Индо-грчкото кралство и Кушанското царство (II век п.н.е. - III век н.е.),.
1 Наводи
en:Outline of ancient India
Каламазу

Каламазу (|Kalamazoo) е најголемиот град во југозападната страна на американската држава Мичиген. Овој град според статистиките во 2000 година, има 77 145.
Во градот е Универзитетот на Западен Мичиген.
1 Потекло на поимот
Градот се вика Каламазу според називот на реката Каламазу.
2 Збратимени градови
Каламазу има 3 збратимени градови:
* Кингстон, Јамајка
* Нумазу, Јапонија
* Пушкин, Русија
Боинг 767

Боинг 767 (англиски: ''Boeing 767'') е патнички широкотрупен млазен авион со среден до голем долет. 767 собира од 181-375 патници и има долет од 9.400 - 12.200км, зависно од верзијата.
Ербас А350

Ербас А350 (англиски: ''Airbus A350'') е патнички широкотрупен авион со голем капацитет, двомоторен, со голем долет, кој треба да конкурира на Боинг 777 и Боинг 787. А350 ќе биде првиот авион од Ербас со труп и крила првенствено направени од јаглеродни влакна. Поради тоа ќе има значително помала потрошувачка на гориво. Би требало да почне со редовни летови во 2013 година. Ќе може да прими 270-412 патници, и ќе има долет од 15.000 км.
Парламент

Парламент е политичко тело кое има законодавна и уставотворна власт во современиот политички систем.
Зборот „парламент“ води потекло од латинскиот израз parlare, што значи да се зборува. Според својот назив парламентот претставува место каде што се одвива дискусија, се расправа, се зборува. Парламентот како институција настанува во феудализмот како резултат на барањето на феудалците да го ограничат правото на монархот своеволно да им наметнува даноци. Почнувајќи како тело во кое било претставено благородништвото, со текот на времето парламентот ја добива функцијата која ја има денеска во земјите во светот, функцијата на претставничко тело на граѓаните. Најстариот парламент е Исландскиот Алтинг основан во 930 година.
Кај словенските народи, почетоците на парламентарниот живот имаат корени во минатото, кога на народните собири претставниците од народот (обично „поугледни“ луѓе или управители на области), на повик од владетелот, расправале за најважните државни прашања.
Парламентот историски се развил во Англија, а првобитната намена му била во доменот на одредување на висината на данокот, за подоцна опсегот на одлучувања да се прошири и на судот и, најпосле, на законодавството.
Парламентот може да биде составен од еден Дом (што се нарекува монокамерализам), дводомен (или бикамерализам) или од повеќе домови (ретко), а во денешниот политички живот, во унитарните држави, долниот дом обично е појак, додека во федералните земји тие се еднакви (гориот дом обично е дом на федералните единици).
1 Имиња на парламентите во светот
Во повеќето држави парламентот едноставно се нарекува парламент, но има земји во кои тој има друго име, како на пример:
* Израел - Кнесет
* САД - Конгрес
* Србија - Скупштина
* Стар Рим - Сенат
* Русија - Дума
* Украина - Верховна Рада
* Хрватска - Сабор
2 Поврзано
* Европски парламент
* Собрание на Република Македонија
* Законодавна власт
Кејси Стонер

Кејси Стонер (|Casey Stoner) е австралиски возач. Роден е на година во Саутпорт, Австралија. Најголеми успех во кариерата му е шампионската титула во кралската класа од 2007 година. Дебитираше во 2006 година. Моментално е втор во оваа сезона. Тој објави дека на крајот на сезоната ќе оди на операција на левиот рачен зглоб за како што рече спас на кариерата.
Летна универзијада - 1959

I Летна универзијада — универзијада одржана од 26 август до 7 септември 1959 во Торино, Италија.
1 Спортови
* Атлетика
* Кошарка
* Тенис
2 Освојувачи на медали
1, (домаќин), 19, 10, 9, 38
2, 15, 11, 3, 29
3, 6, 10, 10, 26
4, 6, 4, 3, 13
5, 4, 2, 7, 13
6, 3, 0, 0, 3
7, 2, 0, 0, 2
-, Романија, 2, 0, 0, 2
-, 2, 0, 0, 2
-, 2, 0, 0, 2
Трајко Вељаноски

Трајко Вељаноски (2 ноември 1962 во Сливово, Охридско) — правник, политичар и осми по ред претседател на Собранието на Република Македонија. Должноста ја вршел од 2008 до 2016 година. Член е на ВМРО-ДПМНЕ. Во собранието ги вршел и должностите како претседател на комисијата за уставни прашања и шеф на делегација на Собранието на Македонија во интерпарламентарната унија.
1 Животопис
На Универзитетот „Кирил и Методиј“, тој ги завршил студиите по правни науки. Во 1988 година, тој го полажил адвокатскиот испит и истата година отвора самостојна адвокатска канцеларија. Како адвокат, тој работел до почетокот на 1999 година. Оженет е и е татко на две деца.
2 Политичка кариера
Своето политичко ангажирање Трајко Вељаноски го започнал во 1993 година, со вклучувањето во ВМРО-ДПМНЕ. Неговото политичко дејствување е тесно поврзано со неговата професионална определба - правото и законодавството. Така, повеќе години, тој ја водел Комисијата за правни работи на ВМРО-ДПМНЕ, бил член е на Комисијата за политички систем, а исто така го води и Форумот за правни и политички прашања и судски систем на ВМРО-ДПМНЕ.
Во 1999 година, тој бил избран за потсекретар во Министерството за правда на Владата на Република Македонија, каде што набргу станал и заменик-министер. Притоа, посебно бил активен во подготвувањето на закони, но имал и активно учество во постапката на нивното донесување во Собранието и собраниските работни тела. Исто така, тој учествувал во подготвките на повеќе меѓународни билатерални и мултилатерални договори, како и учество на меѓународни средби, коференции и семинари.
Во тој период, тој бил и член на Комисијата за претставки и предлози на претседатлот на Република Македонија, а исто така е член и на Управниот одбор на Центарот за европски интеграции. Во повеќе изборни циклуси, како што се претседателските, парламентарните и локалните, тој бил ангажиран како член на Државната изборна комисија.
На парламентарните избори во 2006 година, Трајко Вељаноски бил избран за пратеник во Собранието на Република Македонија и во тој мандатен период до април 2008 година, тој бил претседател на собраниската Комисија за прашања на изборите и именувањата. На изборите во јуни 2008 година, тој повторно бил избран за пратеник, а на конститутивната седница на новиот собраниски состав, тој бил избран за претседател на Собранието на Република Македонија.
На 20 февруари 2019 година, тој бил уапсен под обвинение дека бил еден од организаторите за Упадот во Собранието на Македонија од 27 април 2017 година. Во 2021 година добил затворска казна од 6 години и 6 месеци.
На 23 јануари 2025 година, Основниот кривичен суд во Скопје го уважил барањето за амнестија, и го ослободил од затвор, заедно со Ристовски, Јанакиески и Атанасовски. Ова се случи врз основа на Законот за амнестија од 2018 година, кој предвидува амнестија за лица кои не биле директно вклучени во насилството или неговата организација.
Фонетика и фонологија на македонскиот јазик

Во оваа статија се работи за фонолошкиот систем на стандардниот (т.е. литературен) македонски јазик кој се темели на прилепско-битолскиот дијалект. За другите дијалекти, видете Дијалекти на македонскиот јазик. Македонскиот јазик има пет самогласки, една полусамогласка, три течни согласки, три носни, три пара струјни, два пара слеани, неспарена безвучна струјна согласка, девет пара звучни и безвучни согласки и четири пара избувни согласки.
1 Самогласки
+ Самогласки, , Предни, Средни, Задни
Затворени
Средни,
Отворени
(темен глас) се јавува во некои дијалекти и неколку изолирани примери, каде се означува со апостроф (’).
Самогласките во двосложни зборови се изговараат (реализираат) како долги, на пр. се и сее .
2 Согласки
+Согласки, , Уснени, Забни/Венечни, Задно-венечни, Предно-непчени, Задно-непчени
Носни
Избувни
Слеани
Струјни
Приближни
Трепетни
Зависно од дијалектот, Ѓ и Ќ може да ги претставуваат венечно-преднонепчените слеани согласки (, односно ).
Заднонепчената носна согласка понекогаш се јавува како алофон на пред и . Пример е зборот „англиски“ .
Во случаите каде игра самогласна улога, пред буквата Р се става апостроф. Примери: ’рж , за’ржи и ’рбет ).
Македонистите Хорас Лант ( и Виктор Фридман ( не го признаваат постоењето на палатализираниот звук или палаталниот во стандардниот македонски јазик - за разлика од нивното присуство во соседните сродни јазици (бугарски и српски). Наместо тоа, се јавува групата , освен кога тие се соединуваат при брзо зборување.
Овие двајца македонисти исто така тврдат дека постои фонемски контраст помеѓу веларизираното странично и невеларизираното . Додека тие признаваат дека секој од гласовите и (како Л) се јавуваат главно пред предни, односно непредни самогласки - тие велат дека, барем по пропишаното правило или кај некои зборови, (како Љ) може да се јави пред непредни самогласки. Затоа минималните парови како „бела“ наспроти „беља“ го изразуваат овој фонемски контраст.
Гласот Х не е типичен за македонскиот јазик и истиот се вовел во македонскиот преку:
# нови странски зборови, пр, „хотел“
# топоними, пр. „Пехчево“
#зборови од старословенско потекло, пр. „дух“
#нови создадени зборови, пр. „доход“
#за разграничување на зборови, пр. „храна“ и „рана“.
3 Фонолошки процес
На крајот од зборот, звучната противположеност (опозиција) се неутрализира.
4 Акцент
Акцентот во македонскиот јазик е третосложен, што значи дека паѓа на третиот слог броено одзади, а за пократки зборови на првиот или единствен слог. Ова не важи за заемки и други зборови со странско потекло. Еве ги правилата за акцентирање во македонскиот јазик:
* двосложните се акцентираат на претпоследниот слог.
Пример: де́те, ма́jкa, та́тко.
* тросложните и повеќесложните зборови се акцентираат на пред-претпоследниот слог (трет броено одзади).
Примери: та́ткото, та́тковци, татко́вците.
Исклучоци:
* Глаголски прилози: на пр. вика́јќи, оде́јќи.
* Странски заемки: на пр. клише́, гене́за, литерату́ра.
5 Поврзано
* Македонски јазик
* Македонска азбука
* Правопис на македонскиот јазик
6 Библиографија
**
Гондола

Гондола (италијански ''gondola'') — чамец за пловидба на плитки води и е единствен во Венеција и нејзините бројни канали со што го симболизира угледот на романтичен град. Потеклото на зборот ''гондола'' никогаш не е точно утврден и покрај многуте интересни теории.
1 Изглед
За изградба на гондола се употребуваат осум различни видови дрво (лимон, ариш, бука, бор, вишна, орев, брест и махагон) и истата се состои од 280 делови. Нејзиниот асиметричен облик овозможува лесно управување со само едно весло со кое гондолиерот весла стоејќи на крмата. Левата страна од гондолата е направена подолга од десната за точно 24 cm со цел да се створи рамнотежа поради телесната тежина на гондолиерот.
Сите се долги точно 10.87 метри и 1.42 метар широки.
Постојат повеќе видови гондоли:
* Диздотона (итал.''Disdotòna'')
* Каорлина (итал.''Caorlìna'')
* Гондолин (итал.''Gondolìn'')
* Мазкарета (итал.''Mascarèta'')
* Сандоло (итал.''Sàndolo'')
2 Историја
Во писмото на војводата Фалиере од 1094 година за првпат се спомнува гондолата која тогаш, како и денес, се употребувала за превоз на патниците низ градот. Во XVIII век низ каналите од градот пловеле можеби околу 14.000 гондоли што значи дека Венеција била еден од најпрометните водени патишта во светот. Денес од нив се останати околу 500 и претставуваат најчесто туристичка атракција.
3 Галерија на слики
4 минути (филм)

Четири минути (германски: ''Vier Minuten'') - германски филм од 2006 година, во режија на Крис Краус, кој е автор и на сценариото. Главните улоги ги играат: Моника Блајбтрој, Хана Херцшпрунг, Јасмин Табатабај, Свен Пипиг, Штефан Курт, Вадим Гловна и Ричи Милер. Филмот освоил 22 награди и имал уште 11 други номинации.
0.1 Синопсис
Џени фон Лебен (ја игра Херцшпрунг) издржува затворска казна поради убиство. Еден ден, во затворот пристигнува старицата Трауде Кригер (ја игра Блајбтрој) за да им дава часови по клавир на неколку затворенички и на затворскиот чувар Мице (го игра Пипиг). За време на црковната миса, Труде ја забележува Џенни и сфаќа дека таа е талентирана, па ја вклучува во својата програма со намера да ја подготви за натпревар. Притоа, Трауде дознава дека Џени била чудо од дете, дека во тинејџерските години била подложена на насилство и дека е затворена поради убиство и обезглавување на некој човек. Меѓутоа, уште на првиот час, Џени брутално го претепува Мице поради што Трауде мора да го убеди директорот на затворот за дозвола за натамошни часови со Џени. Џени е многу агресивна и лесно избувнува така што Трауде има големи тешкотии во односот со неа. Непосредно пред натпреварот, Џени претепува една затвореничка и тогаш нејзината музичка обука мора да се прекине. Меѓутоа, на денот кога Трауде доаѓа во затворот да си го земе клавирот, со нејзина помош Џени успева да побегне од затворот. Во домот на Трауде, Џени дознава за нејзината лезбејска љубов со една затвореничка за време на Втората светска војна. Во последен миг, Трауде ја убедува Џени да се појави на натпреварот, а кога Џени треба да излезе на бината, полицајците ја опколуваат концертната сала. Трауде го убедува шефот на полицијата да ѝ овозможат на Џени да го заврши настапот. За време на тие четири минути, таа свири комбинација на дело на Шуман и сопствена модерна импровизација, што предизвикува силен аплауз од публиката. Во мигот кога Џени се поклонува, на бината доаѓаат полицајците и ја апсат.
Пајо Паторот

Пајо Паторот (англиски ''Donald Duck'') — измислен лик од филмови и стрипови, изум на Волт Дизни. За првпат на јавноста ѝ станал познат на 9 јуни 1934. Пајо е бела антропоморфна патка со портокалов клун, нозе и стапала. Најчесто е облечен во морнарска маичка и капа, но без панталони (освен кога оди на пливање). Се вели дека во Финска бил цензуриран бидејќи не носи панталони но тоа е само една урбана легенда.
Според цртаниот филм Donald Gets Drafted (1 мај 1942), неговото целосно име во оригиналот е ''Donald Fauntleroy Duck'' (се чини дека неговото средно име асоцира на неговата морнарска капа). Првпат се појавил во цртаниот филм кој носи наслов Паметна мала кокошка.
1 Пајо Паторот на други јазици
* дански јазик: Anders And
* фламански јазик: Donald Duck
* фински јазик: Aku Ankka
* француски јазик: Donald Duck
* германски јазик: Donald Duck
* италијански јазик: Paperino
* норвешки јазик: Donald Duck
* полски јазик: Kaczor Donald
* шведски јазик: Kalle Anka
* исландски јазик: Andrés Önd
* турски јазик: Donald Amca
* индонезиски јазик: Donal Bebek
* португалски јазик: Pato Donald
* српски јазик: Паја Патак
* хрватски јазик: Paško Patak
* словачки јазик: Káčer Donald / Strýko Donald
2 Пајо Паторот во видеоигри
Пајо Паторот се појавил во разни видео-игри:
* Donald Duck in the Magic Cap
* Donald Duck's Playground
* Donald Duck: Goin' Quackers
* Kingdom Hearts (PlayStation 2)
* Kingdom Hearts II (PlayStation 2)
* Lucky Dime Caper
* Maui Mallard in Cold Shadow
* Quackshot
* World of Illusion Starring Mickey Mouse and Donald Duck
2.1 Познати илустратори
* Карл Баркс
* Лучано Ботаро
* Џован Батиста Карпи
* Џорџо Кавацано
* Вилијам Ван Хорн
* Дон Роза
* Марко Рота
* Романо Скарпа
* Тони Стробл
* Ал Талиаферо
Моцарела

Моцарела (италијански ''mozzarella'') е вид млечен производ кој има потекло од италијанските региони Кампанија, Апулија, Базиликата и дел од Лацио. Се добива од млеко од биволица или од крава.
1 Употреба
Моцарелата е заштитен италијански прозивод кој наоѓа широка употреба во гастрономијата. Најчесто се јаде природна, заедно со шунка и масло или како прилог во салати: типична е салатата капрезе со домати, оригано, босилек и маслиново масло. Моцарелата многу се употребува и во подготвување на пица, калцоне и панцерота.
Моцарелата, во сите свои варијанти, препорачливо е да се употребува заклучно пет дена од нејзиното производство.
2 Хранливи вредности
100 грама моцарела ги содржи следните хранливи состојки:
Енергетска вредност, 1250 kJ / 300 kcal
Белковини, 22 g
Масти, 22 g
Јаглехидрати, 2.2 g
Вкупно шеќери, 1.0 g
Калциум, Ca, 500 mg
Фосфор, P, 350 mg
Калиум, K, 76 mg
Натриум, Na, 630 mg
Боинг 757

Боинг 757 (англиски: ''Boeing 757'') е патнички млазен авион со краток до среден долет. Оригинално бил развиен како замена на 727. Во јули 2007 сѐ уште биле во сервис 1.019 летала 757.
757 собира од 200-285 патници и има долет од 6.400-7.600км, зависно од верзијата.
1 Особености
, 757-200, 757-200F, 757-300
Пилоти, Двајца (пилот и копилот)
Седишта, 200 ( во две класи) 234 (во една класа), нема (карго), 243 (во две класи) 289 (во една класа)
Должина, 47,32 m, 54,47 m
Растојание меѓу тркалата, 18,29 m, 22,35 m
Распон на крилата, 38,05 m
Агол на крилата, 25°
Однос на крилата, 7,8
Висина, 13,56 m
Ширина на кабината, 3,54 m
Должина на кабината, 36,09 m, 43,21 m
Макс. тежина на полетување, 115.680 кг, 123.600 кг
Должина на полетна писта, 2.911 m, 2.926 m
Возна брзина, .80 маха (850 км/ч на 10.500м висина)
Долет, полн, 7.222 км -200WL: 7.600 км, 5.834 км, 6.421 км
Капацитет на гориво, 43.490 L, 42.680 L, 43.400 L
Возна висина (макс.), 12.800 m
Мотори (2×), Ролс-Ројс RB211, Прат и Витни PW2037, PW2040 или PW2043, турбомлазни мотори со 163 kN до 193 kN потисок секој
Извори: , , , и .
Безвучна преднонепчена избувна согласка

Безвучната преднонепчена избувна согласка (безвучен палатален плозив) — вид на согласен глас кој се јавува во некои јазици. Симболот за овој глас по МФА е , а неговиот еквивалентен симбол по X-SAMPA е c.
Македонскиот и унгарскиот се едни од многу ретките јазици со вистински палатални плозиви. На македонски овој глас се бележи со буквата „ќ“. На унгарски се бележи со групата ''ty'', а на албански со ''q''.
1 Особености
Безвучната преднонепчена избувна согласка ги има следниве особености:
2 Јазици
Јазик, Збор, МФА, Значење, Белешки
албански, ''kuq'', 'црвен'
асу, 'шие'
баскиски, ''ttantta'', 'капка'
виетнамски, cho, 'дава', Варијанта: .
гвено, 'доаѓа'
Грчки, κέδρος, 'кедар'
динкански, ''car'', 'црн'
западнопустински, ''mæpi'', 'еден'
исландски, ''gjóla'', 'развигор'
каталонски, Мајорскански, ?, 'трупец', Соодветствува на во други наречја.
латвиски, ''ķirbis'', 'тиква'
македонски, вреќа, 'вреќа'
менонитски долносаксонски, ''Kjoakj'', 'црква'
норвешки, северни дијалекти, ''fett'', 'маст'
окситански, лимузенски, ''tireta'', 'цртач'
оверњански, ''tirador'', 'цртач'
португалски, Кариока, ''garotinha'', 'little girl', Соодветствува на во други наречја.
словачки, ''deväť'', 'девет'
тадаксахак, 'мал'
турски, ''köyün'', 'село' (ген.)
унгарски, ''tyúk'', 'кокошка'
холандски, ''tjeef'', 'католик' (погрден фландриски збор), Видете Фонологија на холандскиот јазик
чешки, ''čeština'', 'чешки јазик'
шкотски гелски, ''ceann'', 'глава'
3 Поврзано
* Звучна преднонепчена избувна согласка
4 Библиографија
*
12 октомври (починале)

322 п.н.е., Демостен — старогрчки државник и оратор.
1875, Жан Батист Карпо — француски вајар
1924, Анатол Франс — француски писател, добитник на Нобеловата награда.
1946, Хајнрих фон Штакелберг — германски економист.
1971, Џин Винсент — американски рокенрол музичар.
1996, Рене Лакост — француски тенисер.
1997, Џон Денвер — американски кантри-музичар.
1999, Вилт Чемберлен — американски кошаркар.
2021, Драгутин Чермак — српски и југословенски кошаркар и тренер.
Квадар

Квадар
Вид, Призма
Страни, 6 правоаголници
Рабови, 12
Темиња, 8
Група на симетрија, ''D''<sub>''2h''</sub> (*222)
Својства, испакнатост, зоноедар, изогоналност
Во геометријата, квадар (наречен и квадратна призма) е геометриско тело со шест правоаголни страни, т.е. личи на правоаголна кутија. Сите агли се прави, а спротивните страни на квадарот се еднакви. Ова е исто правоаголна призма.
Квадратниот квадар (наречен и квадратна призма) е посебен вид на квадар кај кој најмалку две страни се квадрати. коцката е посебен случај на квадратна призма, каде сите шест страни се квадрати.
Ако димензиите на квадарот се ''a'', ''b'' и ''c'', тогаш неговиот волумен ќе биде ''abc'', а неговата плоштина ќе биде 2''ab'' + 2''bc'' + 2''ac''.
Должината на просторна дијагонала е <math>d = \sqrt{a^2+b^2+c^2} .</math>
Квадарот е испакнат полиедар. Неговите страни заградуваат еден единствен простор. Тој има 6 страни, 8 темиња и 12 рабови.
Ојлеровата формула вели дека бројот на страни (''С''), темиња (''Т''), и рабови (''Р'') на еден полиедар се во сооднос по формулата ''С + Т = Р'' + 2, што во овој случај е
6 + 8 = 12 + 2.
Квадарните облици често се користат за кутии, креденци, соби, згради итн. Квадарот им припаѓа на телата кои можат да поплочат 3-димензионален простор. Обликот му е прилично сестран, во можност самиот да содржи повеќе помали квадари, на пр. шеќерните коцки во кутија, помали кутии во поголема, креденец во соба, како и собите во куќата.
Квадар чиишто должини на рабовите и дијагоналите изнесуваат цели броеви (недецимални) се нарекува Ојлерова цигла, како на пример со страни од 44, 117 страни од 240.
Совршен квадар е Ојлерова цигла чија просторна дијагонала е со должина од исто така цел број. Моментално е непознато дали совршен квадар навистина постои.
1 Формули
Во табелата се дадени почесто користените формули за квадар:
Површина, <math> + ac + bc)\,</math>
Зафатнина, <math>
Мали дијагонали, <math>d_{ab} = \sqrt{a^2 + b^2}</math><math>d_{ac} = \sqrt{a^2 + c^2}</math><math>d_{bc} = \sqrt{b^2 + c^2}</math>
Голема дијагонала, <math> + b^2 + c^2}</math>
Полупречник на опишана сфера, <math> = \frac{1}{2} \cdot \sqrt{a^2 + b^2 + c^2}</math>
Аголот меѓу голематадијагонала и основата, <math>\
2 Поврзано
* Хиперправоаголник
* Коцка
* Правоаголник
Список на дипломатски претставништва на Македонија

Ова е список на амбасади и генерални конзулати на Република Македонија во странство. Тука не се наведени почесни конзулати.
1 Европа
*** Виена (амбасада)
*** Тирана (амбасада)
*** Брисел (амбасада)
*** Сараево (амбасада)
*** Софија (амбасада)
*** Ватикан (амбасада)
*** Лондон (амбасада)
*** Берлин (амбасада)
** Бон (одделение)
** Минхен (генерален конзулат)
*** Атина (канцеларија за врски)
** Солун (канцеларија за конзуларни, економски и трговски работи)
*** Копенхаген (амбасада)
*** Талин (амбасада)
*** Рим (амбасада)
** Венеција (генерален конзулат)
*** Приштина (амбасада)
*** Осло (амбасада)
*** Варшава (амбасада)
*** Букурешт (амбасада)
*** Москва (амбасада)
*** Љубљана (амбасада)
*** Белград (амбасада)
*** Анкара (амбасада)
** Истанбул (генерален конзулат)
*** Киев (амбасада)
*** Будимпешта (амбасада)
*** Париз (амбасада)
*** Хаг (амбасада)
*** Загреб (амбасада)
*** Подгорица (амбасада)
*** Прага (амбасада)
*** Берн (амбасада)
*** Стокхолм (амбасада)
*** Мадрид (амбасада)
2 Северна Америка
*** Отава (амбасада)
** Торонто (генерален конзулат)
*** Вашингтон (амбасада)
** Детроит (генерален конзулат)
** Њу Џерси (генерален конзулат)
** Чикаго (генерален конзулат)
3 Африка
*** Каиро (амбасада)
4 Азија
*** Тел Авив (амбасада)
*** Делхи (амбасада)
*** Токио (амбасада)
*** Нур-Султан (амбасада)
*** Доха (амбасада)
*** Пекинг (амбасада)
*** Абу Даби (амбасада)
5 Океанија
*** Канбера (амбасада)
** Мелбурн (генерален конзулат)
** Перт (генерален конзулат)
** Сиднеј (генерален конзулат)
6 Јужна Америкa
*** Бразилија (амбасада)
7 Мултиратерални организации
* Брисел (Постојана мисија при Европската Унија и Постојана мисија при НАТО)
* Женева (Постојана мисија при Обединетите Нации )
* Њујорк (Постојана мисија при Обединетите Нации)
* Париз (Постојана мисија при УНЕСКО)
* Рим (Постојана мисија пти ФАО)
* Стразбур (Постојана мисија при Советот на Европа)
* Виена (Постојана мисија при ОБСЕ и Постојана мисија при Меѓународните организации)
8 Поврзано
* Република Македонија
* Надворешни односи на Република Македонија
* Дипломатски и конзуларни претставништва во Република Македонија
9 Наводи
*
Скаморца

Скаморца (италијански ''scamorza'') е вид италијанско сирење кое се добива најчесто од кравјо млеко. Слично е на моцарелата и доста често се користи како нејзина замена.
1 Потекло и одлики
Генерално, ова сирење се произведува во Јужна Италија и не случајно неговото потекло е заштитено во регионот Кампанија. Во Бари скаморцата се произведува од овчо млеко. Марио Батали печената скаморца на скара ја наведува како типично јадење во наполетанската кујна.
За созревање на ова сирење потребо е тоа да отстои 15 дена.
Деветта (филм)

Деветта (германски јазик: Die Neunte) е документарен филм режиран од Пјер-Анри Салфати. Филмот е германско-француска продукција.
Во 1824 г. за првпат е изведена 9-та синфонија од Лудвиг ван Бетовен и таа оттогаш важи за музичко наследство со кое Шилеровата „Ода на радоста“ станува бесмртна. Пјер-Анри Салфати во својот филм го документира настанувањето и прифаќањто на 9-та синфонија и нејзината необична убавина: како музички симбол на човечката заедница, нејзините етички намери, нејзините револуционерни идеали, но за жал и како оружје на нејзините тирани.
Со музиката на Бетовен, авторот ги отсликува трагите што ова дело ги оставило во светската историја и се обидува да одговори на прашањето како е можно луѓето без никаков морал да бидат привлечени од оваа музика на ист начин како и оние што тие ги уништуваат.
Завод за заштита на спомениците на културата и Музеј во Струмица

Завод за заштита на спомениците на култура и музеј е основан како покраински музеј во 1952 година. Првата изложба била организирана на 1 мај 1955 година и содржала материјали од историја, етнологија и археологија.
Во рамките на своите истражувања заводот вршел археолошки ископувања на црквите во Водоча, Вељуса, „Свети Петнаесет тивериополски маченици”, „Свети 40 севастиски маченици” - Банско, Орта џамија, Цареви кули, Римската терма во Банско, „Мачук“ и „Црвено Поле“, „Страната” кај Ангелци и многу други објекти.
НУ Завод и Музеј има објавено повеќе книги, каталози, брошури и водичи: „Зборник на трудови“ (1989), „Галерија на Икони“ – каталог на изложбата (2000), „Христијанството во културата и уметноста на Струмичката епархија“ (2002), „Духовните традиции на Тивериопол“ (2003), „Струмица културно - историско наследство“ (2005), „Зборник на трудови“. Установата располага и со изложбен простор, спомен - куќата на Благој Јанков – Мучето, Старата турска пошта и Галеријата на икони.
Од 1 јануари 2005 година установата прераснaла во регионален конзерваторски центар надлежен за Струмица, Дојран, Валандово, Богданци, Гевгелија и нивните околини. Објектот каде се наоѓа музејот е вклучен во Списокот на Културно наследство на Македонија.
Кими Рејкенен

Кими Матијас Рејкенен — фински F1 возач. Роден е на во Еспоо, Финска. Ја започна кариерата во картинг сериите. По картингот, тој продолжи во англиските ''Formula Renault'' серии, за после неколку одлични тестирања да премине во швајцарскиот ''Sauber''. Од 2002 до 2006 возеше во ''Meclaren'' тимот. Во 2007 премина во редовите на најтрофејниот F1 тим, ''Ferrari'' и во неговата прва сезона за тој тим ја освои својата прва титула во најпрестижното автомобилистичко натпреварување.Потпиша договор со ''Ferrari'' до крајот на 2010 со можност за продолжување.По 2010 година замина од формула 1 и кариерата ја продолжи во рели. Во формула еден се врати во 2012, возејќи за Лотус тимот со договор до крајот на 2013 година.
Во светот е познат под прекарот ''Iceman'' поради неговата ладнокрвност. Тој е исто така и најпознат Финец. На списокот на најплатени спортисти е на 2 место со 50 милиони долари.
Еден ден во Европа (филм)

Еден ден во Европа е германско-шпански филм од 2005 година. Режисер на филмот е Ханес Штер, а главните улоги ги играат: Меган Геј, Људмила Цветкова, Флоријан Лукас и др. Филмот е номиниран за „Златна мечка“ на Берлинскиот филмски фестивал во 2005 година.
0.1 Кратка содржина
На денот на финалето на Лигата на шампиони меѓу „Галатсарај“ и „Депортиво ла Коруња“ во Москва насекаде владее фудбалската треска. Само со разбирањето понекогаш е многу тешко... Една британска деловна жена и една руска пензионерка во Москва, еден турист со ранец од Берлин и еден такси-возач во Истанбул од Шлеска, еден унгарски поклоник и галисиски полицаец во Сантјаго де Компостела, еден француски пар улични уметници во Берлин: сите тие на некој начин се инволвирани во кражби на багаж. Филмот со топлина и љубопитност раскажува за луѓето во Европа, за средбите и недоразбирањата, за патувањето, пристигнувањето и заминувањто - и за можноста за зближување.
Библиотека „Благој Јанков - Мучето“ - Струмица

Библиотека „Благој Јанков-Мучето“ — библиотека која се наоѓа во Струмица, Македонија.
1 Историја
Библиотекарството во Струмица има долга традиција. Првите показатели за постоење на библиотекарски фондови датираат од 1927 година, кога во Струмица било формирано друштво „''Реља Крилатица''” кое развивало културно-просветна дејност. Во првата половина на мај 1941 година на иницијатива на окупаторските власти во Струмица било формирано читалиштето „Гоце Делчев”. Формирањето на ова читалиште се одликува со компромисна борба од членовите на КПЈ и напредните луѓе на Струмица, за да не дозволат организирана антимакедонска и профашистичка дејност.
Наредната година 1946 година била формирана Општинската матична библиотека „Благој Јанков Мучето” како градска народна библиотека. Поради честите менувања на просторијата во која била сместена библиотеката веројатно се губат писмените документи за развој и работата на библиотеката до 1950 година, во тој период библиотеката располагала со библиотечен фонд од 2.500 книги, една просторија од 40 – 60 редовни читатели и годишен буџет од 500 до 700 денари од основачот – Градскиот народен одбор на Струмица. Годината 1951 претставува пресвртница во развојот на библиотеката и библиотекарството во струмчкиот крај со доаѓањето на Слободан Карикиров - прв стручен библиотекар. Во 1952 оваа културна институција била прогласена за буџетска со редовен буџет од 2.600 денари. Во текот на таа година Библиотеката ја организирала и својата прва изложба на книги која била посетена од преку 2000 ученици и граѓани. Во 1956 година значајно е со реализирањето на 3 редовни вработени библиотекари. Во 1961 година прераснува во матична библиотека. Од 1978 година била сместена во сопствен објект со површина од 600 м2.
Во 2006 година била поддржана од проектот на УНДП „''Пријателски библиотеки за сите грагани финансиран од Кралството Норвешка''“ и со 20% учество на Општина Струмица бил реновиран и адаптиран долниот кат од библиотеката.
Зградата на објектот е вклучен во Списокот на Културно наследство на Македонија.